Flow meter untuk diesel | Flow meters Wiratama
Posted on 29/10/2011 by Rudy Wiratama in coriolis flow meter, Flow measurement, flow meter liquid, flow meters, flow monitor, flow sensor, fuel oil flow meter, industrial meter, oil flow meter, oval flow meter // 0 Comments Suid Afrikaanse Nuus Thread - Page 175 - Stormfront
Page 175 of 226 « First < 75 125 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 225 > Last »
08-27-2007, 06:55 AM #1741
Eetplek se baas tref boef in kop
Die eienaar van ’n Thaise restaurant in Linden, Johannesburg, het Vrydagaand ’n rower doodgeskiet toe dié en sy twee makkers sy restaurant wou beroof.
Hy het een van die ander rowers gewond.
Volgens kapt. Bhekizizwe Mavundla, polisiewoordvoerder, het die drie mans die Suan Thai-restaurant op die hoek van 3de Laan en 7de Straat in Linden Vrydagaand omstreeks 21:00 binnegekom.
Dit is onduidelik hoeveel mense tydens die voorval in die restaurant was.
“Hulle het die bestuurder met ’n 9 mm-pistool gedreig en geld geëis. Die eienaar, wat in sy kantoor was, het dit gehoor, uitgekom en het uit selfverdediging een van die rowers in die kop geskiet,” het Mavundla gesê. Dié rower is op die toneel dood.
’n Ander rower is na die Helen Joseph-hospitaal geneem waar hy onder polisiebewaking behandel word. Die derde rower is nog op vrye voete. Geen geld is gesteel nie.
Die eienaar wou nie sy naam verstrek nie. “Daar is nog een van hulle daar buite. Netnou kom iemand en sê hierdie keer skiet ons die eienaar dood.”
Die polisie het die rowers se 9 mm-pistool op die toneel gekry. Drie leë patroondoppies is gevind.
’n Saak van poging tot roof word ondersoek.
Volgens Mavundla gaan die eienaar nie aangekla word nie.
“Die rowers was gewapen en wou sy restaurant beroof. Behalwe as ons uitvind dat alles wat ons sover uitgevind het, leuens is, was sy optrede geregverdig,” het hy gesê.
08-27-2007, 06:59 AM #1742
Kinderboewe moor nou eerder
Kindermisdadigers moor en verkrag deesdae eerder as om te steel.
Die geweldtoename in die aard van misdade wat kinders pleeg, wek groot kommer, het die departement van korrektiewe dienste gesê.
Mnr. Manelisi Wolela, woordvoerder van dié departement, het gister by navraag aan Beeld gesê in 2000 het meer kinders “ekonomiese misdade”, soos diefstal, gepleeg.
“Die daaropvolgende ses jaar het ’n kommerwekkende patroon gevorm. In 2006 het syfers gewys meer kinders pleeg geweldmisdade soos moord en verkragting,” het hy gesê.
Wolela het gesê vanaf 2000 tot 2006 het die aantal kinders wat weens geweldmisdade in instansies betrokke by die rehabilitasie van jeugmisdadigers opgeneem is, met 8% toegeneem (dit was 35% in 2000 en 43% in 2006), terwyl die aantal kinders wat opgeneem is vir die pleeg van ekonomiese misdade, oor dieselfde tydperk met 11% afgeneem het (49% in 2000 en 38% in 2006).
Irin, die Verenigde Nasies se nuusdiens, het verlede jaar berig 1 138 kinders in Suid-Afrika is verhoorafwagtend en 1 609 dien vonnisse uit.
Me. Joan van Niekerk, Childline se nasionale koördineerder, het gesê seksuele oortreders van so jonk as ses en sewe is al in kinder-en-gesinsorg se rehabilitasieprogramme vir kindermisdadigers opgeneem.
Sy het gesê daar is ’n toename in die aantal jong oortreders wat in die programme opgeneem word.
“Dit is moeilik om syfers hieraan te koppel omdat die polisie dikwels nie ’n dossier in sulke gevalle oopmaak nie, aangesien hulle redeneer die oortreders is te jonk om vervolg te word.”
Seksuele oortredings, boelie- ry en kinders wat mekaar se besittings op die skoolgronde vat, is die misdade wat die meeste by kinders voorkom, sê sy.
“Kinders wat met die gereg bots, word jonger en jonger,” het regter Eberhard Bertelsmann van die Pretoriase hooggeregshof eergister op Lotsha-bedieninge se kongres in Bryanston, noord van Johannesburg, oor die heropneem van misdadigers in die gemeenskap, gesê.
“Jong kinders behoort so ver as moontlik uit die formele strafproses afgewentel te word na ondersteuningsprosesse waar hulle op die regte pad teruggehelp kan word. Daar is ’n groot behoefte aan sodanige programme.”
Hy het verwys na ’n onlangse verhoor in die gemeenskapshof in Hatfield, Pretoria, waar twee meisies van onderskeidelik agt en nege jaar oud by ’n sindikaat betrokke was.
“Hulle het vir ’n tienerseun gesteel en is met lekkers, dwelms en geld beloon.
“Hulle kon nie strafregtelik aangekla word nie en daar kon nie ’n toepaslike program gevind word waardeur hul gedrag aandag kon kry nie, en hulle moes teruggestuur word na die instelling waarvandaan hulle gekom het,” het hy gesê.
Bertelsmann het gesê ’n toepaslike program vir kindermisdadigers moet dringend ontwikkel word.
Me. Phyllis Mashego van die Bosasa-groep, wat verskeie jeugsorgsentrums landwyd bestuur, sê nie net word kindermisdadigers al hoe jonger nie, maar hulle word ook “al meer”.
Sy beskou die afname in ouderdom en die toename in jeugmisdadigers as “ ’n groot risiko vir die land”.
Die feit dat Bosasa-sentrums drasties aangepas moes word om meer kinders te kan inneem, bewys die toename in die aantal, sê sy.
Sy het nie landwye syfers nie, maar het gesê die Bosasa-sentrum op Polokwane (Pietersburg) kon byvoorbeeld 70 kinders in 2003 inneem, maar moes intussen aangepas word om 120 kinders te huisves.
“Die polisie bring al meer misdadigers onder die ouderdom van 14 na ons sentrums. Dan moet ons hulle wegwys na plek- ke van veiligheid oor ons regulasies voorskryf dat ons net kinders van die ouderdomme 14 tot 18 mag inneem.”
Mashego het gesê sy beskou die grootste oorsaak van kindermisdaad as armoede, groepsdruk en drank- en dwelmmisbruik.
08-27-2007, 07:07 AM #1743
08-27-2007, 07:11 AM #1744
Kovsies helder oordag by begraafplaas aangeval, beroof
TWEE Kovsies is die naweek helder oordag by die Memoriam-begraafplaas in Bloemfontein deur rowers aangeval en beroof.
Dit is die vyfde keer vanjaar wat mense hier deur rowers aangeval word waarvan Volksblad weet.
Dié man (20) en sy vriendin (21), albei optometrie-studente aan die Universiteit van die Vrystaat (UV), wil anoniem bly omdat hulle bang is vir viktimisasie.
Die studente het Saterdagmiddag foto’s van beelde in die begraafplaas geneem.
Kapt. Chaka Marope sê vier mans met messe het hulle aangeval.
Mev. Trudie Prinsloo van Pretoria, die vrouestudent se ma, sê die rowers het ’n beursie, selfoon en horlosie van die manstudent gevat. Hy het glo ook sy vriendin se motorsleutels vir die rowers gegee.
Volgens Prinsloo het die rowers twee tasse met optometrie-toerusting uit haar dogter se motor gevat.
Prinsloo en haar man, Tinus, sê hul dogter (die vrouestudent) het nie meer ’n toekoms in Suid-Afrika nie.
“Ons doelwit nou is om toe te sien dat ons dogter oorsee werk kry sodra sy klaar gestudeer het. Ons kan nie sien hoe sy in die toekoms kinders in Suid-Afrika kan grootmaak nie,” sê die ouers.
08-29-2007, 12:03 AM #1745
‘Waar’s metro se kopie van boete?’
Sy het wel ’n boetekaartjie gekry.
Nou wonder sy wat van die metropolisie se afskrif geword het.
Só sê die altviolis wat beweer ’n lid van die metropolisie het haar hardhandig behandel by ’n padversperring.
Beeld het verlede week berig Marjan Vonk, ’n professionele altvioolspeler, vrees sy sal nooit weer kan speel nie nadat haar hand, wat “in ’n perfekte toestand moet wees, geruïneer is”.
’n Ysterpen is tydens ’n operasie in Vonk se linkerhand ingesit om die gebreekte been van haar ringvinger te spalk.
’n Metropolisielid het haar glo verlede Woensdagoggend hardhandig uit haar motor gepluk omdat sy in die verkeer op haar selfoon gepraat het.
Volgens haar het die lid en sy vroulike kollega beweer sy het arrestasie teengestaan omdat sy nie van die pad af wou trek nie.
Vonk het toe aan Beeld gesê sy het die boete wat hulle uitgeskryf het, verdien, maar kan nie verstaan hoekom dit nodig was om haar so te hanteer nie.
Hoofsupt. Wayne Minnaar, metropolisiewoordvoerder, het by twee geleenthede aan Beeld gesê hy het met die betrokke lede gepraat en hulle ontken dat hulle enigsins aan Vonk geraak het of haar ’n boete opgelê het.
The Citizen het Vrydag berig dat Minnaar sou gesê het die lede het Vonk met R500 beboet.
Eergister het hy egter volgehou dat die lede haar nie ’n boete opgelê het nie.
Beeld het Vonk eergister weer besoek en ’n foto van haar en die R500-boetekaartjie geneem.
“Ek wonder dan nou net of hulle regtig vir die metropolisie werk as daar geen besonderhede van die boete is nie,” het Vonk gesê.
08-30-2007, 02:31 AM #1746
Polisie maak spore uit 'satanshuis'
Strand. - 'n Sterk kontingent polisiebeamptes het hier in hul spore omgedraai by 'n huis wat hulle vir vermeende dwelms wou deursoek.
Die rede? Duidelike tekens dat sataniste daar bedrywig is.
Net een polisiebeampte het gesê hy is 'n gelowige en daarom g'n bang nie. Hy het eiehandig die huis in Soriastraat deursoek, het die hoof van die Strandse polisieforum, mnr. Jannie Frieslaar, gister gerugte oor hierdie voorval bevestig.
Geen dwelms is op die perseel gevind nie, maar net 'n paar dae later het Frieslaar self met die einste huis in Sercor Park te doen gekry.
Hy het Maandag kort ná 08:00 'n anonieme oproep ontvang van 'n vrou wat beweer het gesteelde goedere word van 'n bakkie af in die betrokke huis ingedra.
Frieslaar het dadelik die Strand-polisie gebel en volgens hom het hulle blitsig toegeslaan. Sy inligting is dat op duisend stuks perlemoen in die voorkamer beslag gelê is en dat vier of vyf jong mans - die meeste van hulle van die Broadlandspark-gebied in die Strand - in hegtenis geneem is.
Hy weet nie of enige beamptes by hierdie geleentheid geweier het om die huis binne te gaan nie. 'n Paar uur later was Frieslaar self daar, en hy vertel sonder skroom dat sy besoek nie lank geduur het nie.
"Nee, jirre, mevrou. As jy by die voordeur inkom, voel jy iets is nie reg nie," het hy gister gesê en vertel van makabere prente teen die mure.
Beeld se susterskoerant Die Burger het verneem dat onder meer omgekeerde kruise en 'n kaal vrou wat teen 'n kruis hang met bloed wat oor haar bors loop en wat bloed uit haar een pols drink, uitgebeeld word. Daar is 'n oënskynlik tuisgemaakte vurk teen die een muur, die kruis van Dawid met trippel-6 binne-in teen 'n kamerdeur, en twee nagemaakte skedels is op 'n televisie staangemaak.
"Ek het onmiddellik omgedraai toe ek in die een kamer kom. Die atmosfeer is heeltemal anders as in die res van die huis," het Frieslaar gesê.
Oorkant die straat is 'n AGS-kerk en die pastoor is reeds gekontak.
Past. George Scheffers het gister bevestig dat hy oor die moontlikheid van sataniste in die betrokke huis ingelig is. Hulle kyk tans hoe hulle die kerke in die omgewing kan mobiliseer vir 'n plan van aksie.
"Mens hoor mos maar van selle, maar dit was nog nooit so naby ons soos nou nie," het hy gesê.
"Dis groot kommer as mens van sulke goed verneem."
08-30-2007, 02:35 AM #1747
Landdros slaap glo in hof terwyl vrou getuienis gee
Delmas. – “Ek kon my oë nie glo nie. Daar staan ek in die hof onder kruisondervraging en die landdros sit en slaap.”
Dit was die ervaring van mev. Anet Ruck van Sun*shine Hoenderslagpale toe sy dié week as hoofstaatsgetuie in ’n veediefstalsaak getuig het.
Die saak gaan nou waarskynlik uitgegooi óf op herverhoor geneem moet word omdat mev. Raesetea Malahlela, die voorsittende beampte, na bewering tydens ’n veediefstalverhoor aan die slaap geraak het.
Ruck het gister in ’n beëdigde verklaring by die hof hieroor gekla.
Volgens Ruck het sy eergister in ’n saak getuig waarin die beskuldigde vir diefstal aangekla is nadat hy twee varke by haar buurman probeer steel het.
“Ek was nog nooit in my lewe in ’n hof nie en was baie senuweeagtig.
“Eers was ek verstom om te sien die landdros sit op die bank en kougom kou.
“Elke nou en dan het ek ’n klapgeluid gehoor as sy die borrel wat sy daarmee blaas, laat bars het.
“Dit was baie steurend. Toe die beskuldigde my begin kruisondervra, het ek gemerk die landdros sit met haar kop agteroor teen die stoel se rugleuning. Sy was vas aan die slaap.”
Vir die sowat 15 min. wat Ruck kruisondervra is, sê sy, het die landdros die heeltyd geslaap.
Ruck sê die tolk het later probeer om die Malahlela wakker te kry deur hard “edelagbare” te roep, maar dít het nie gewerk nie.
Die staatsaanklaer het toe opgestaan en hard met haar gepraat.
“Die hele hof het uitgebars van die lag toe die landdros skielik wakker skrik.
“Sy het net verleë geglimlag en haar oë uitgevee.
“Toe verdaag sy die hof en sê dis teetyd,” het Ruck vertel.
Malahlela kon nie gister vir kommentaar opgespoor word nie.
Mev. Adel Viljoen, die hooflanddros, het bevestig dat die saak by haar aangemeld is, maar wou geen kommentaar lewer nie.
Sy het alle navrae na mnr. David Ngobeni, provinsiale hooflanddros in Nelspruit, verwys.
Ngobeni was gister by ’n vergadering in Pretoria en het nie op boodskappe van Beeld gereageer nie.
Beeld het ook betroubaar vasgestel dat dit nie die eerste keer is dat Malahlela oor haar slapery by die werk verkla word nie.
Sy is glo twee keer, onder meer in Desember 2006, betrap waar sy op die vloer agter die lessenaar in haar kantoor geslaap het.
08-30-2007, 05:22 PM #1748
Rowers swaai hamer toe bank outomaties sluit
Bankrowers het 'n swaar hamer gebruik om glasdeure van 'n bank uit te slaan toe die paniek-alarm die bankdeure outomaties laat sluit het.
Polisie in Pretoria het vinnig gereageer toe hulle berigte van twee bankrooftogte ontvang het omstreeks 11:30.
Toe hulle by Absabank in Van der Waltstraat aankom, was dit gou duidelik dat dié berig polisie net op 'n dwaalspoor moes bring. Die rooftog het in werklikheid in Van der Hoffstraat in Hercules plaasgevind, het kapt. Tessa Jansen gesê.
'n Rower het 'n veiligheidswag by die bankdeur met 'n vuurwapen aangehou terwyl sy drie makkers - een met 'n hamer en twee met handwapens - oor die inligtingstoonbank gespring het.
Hulle het almal in die bank beveel om op die vloer te gaan lê en die ruit uitgeslaan om die kassiere te bereik.
Húlle is beveel om hul geldlaaie leeg te maak.
Die rowers het daarna probeer vlug, maar die bankdeure was gesluit. Hulle het weer 'n gat in 'n ruit met die swaar hamer geslaan en in verskeie wegkom-motors gevlug.
Een van die motors, 'n bakkie is kort daarna verlate naby die bank gevind. Dit is vroeër in Booysens, Johannesburg, gesteel.
Geen skote is afgevuur nie en niemand is in die rooftog beseer nie.
08-31-2007, 02:59 AM #1749
Padvalke erken hulle beboet altvioolspeler
Ná drie amptelike ontkennings erken die metropolisie nou hulle het Marjan Vonk, ’n professionele altviolis, beboet.
Vonk beweer sy het ’n beentjie in die ringvinger van haar “belangrikste speelhand” gebreek omdat ’n metropolisielid haar verlede Dinsdagoggend langs die M1-hoofweg hardhandig uit haar motor gepluk het toe sy volgens hom geweier het om stil te hou toe hy haar wou aftrek nadat sy op haar selfoon gepraat het.
Vonk, wat intussen geopereer is sodat ’n pen in haar hand gesit kon word, het kort ná die voorval aan Beeld gesê hoewel die dokters reken sy sal oor twee maande weer kan speel, weet sy nie of sy wel ooit weer sal kan speel nie omdat “haar hand in ’n perfekte toestand moet wees en dit nie meer (só) sal wees nie”.
Vonk beweer die beampte het haar uit haar motor gepluk en wou haar arresteer, maar toe sy sê haar hand is seer, het hulle, volgens haar, haar net R500 beboet omdat sy in die verkeer op haar selfoon gepraat het, en het hulle haar laat gaan.
Intussen het minstens ses mense wenke aan beeld.com gestuur waarin hulle sê hulle het het gesien hoe ’n metropolisielid Vonk hardhandig hanteer.
In reaksie op dié bewerings het hoofsupt. Wayne Minnaar, metropolisiewoordvoerder, twee keer aan Beeld gesê die lede ontken hulle het aan Vonk geraak.
Hulle wou haar in hegtenis neem omdat sy geweier het om af te trek soos hulle gevra het nadat hulle gesien het hoe sy in die verkeer op haar selfoon praat, het hy gesê.
Minnaar het ook twee keer gesê die lede ontken dat hulle Vonk beboet het.
Nadat The Citizen verlede Vrydag berig het die lede het Vonk beboet, het Minnaar wéér aan Beeld gesê die lede het haar nié beboet nie en hy weet nie waar The Citizen sy feite kry nie.
Beeld het Vonk egter by haar huis besoek en eergister ’n foto gepubliseer van haar met die boete.
Minnaar is met verlof en in reaksie op die foto het insp. Edna Mamonyane, metropolisiewoordvoerder, gesê die lede het aan haar bevestig hulle het wel die boete uitgereik, maar bly ontken dat hulle aan Vonk geraak het.
Vonk beweer die een lid het haar uit haar motor gepluk.
Die betrokke lid en sy vroulike kollega het aan Mamonyane gesê Vonk was nooit eens uit haar motor nie.
08-31-2007, 03:06 AM #1750
Aanvaar plekname moet verander en basta, sê Mbeki
Kaapstad. – Naamsveranderinge, soos die voorgestelde verandering van Pretoria na Tshwane, is ’n werklikheid in Suid-Afrika en een wat alle mense in die gesig staar, het pres. Thabo Mbeki gesê. Hy het gister in die Nasionale Vergadering (NV) op ’n vraag van dr. Pieter Mulder, VF+-leier, gesê buitelanders sal verskoon kan word as hulle onder die indruk is Suid-Afrika is ’n Europese buitepos omdat meeste plekname dié van Afrikaners en Engelssprekendes is.
“Ek moet egter weer beklemtoon: ons is op soek na ’n wen-wen oplossing waar almal erkenning geniet en ’n oplossing wat deur almal aanvaar sal word.
“Ons sien egter ’n reuse-oproer wanneer swart mense se helde vereer word en dit is duidelik ’n probleem,” het hy gesê.
Die huidige naamsveranderingsprosesse is volgens Mbeki belangrik en geskied landwyd ingevolge wetgewing en regulasies en in ooreenstemming met bepalings in die Grondwet.
“Die kabinet sal ’n instellingsraamwerk vir naamsveranderinge afhandel sodat maatskaplike kohesie beter gevestig kan word,” aldus Mbeki.
Hy het ’n voorstel van Mulder dat die naamsveranderingproses beter bestuur kan word deur die daarstel van ’n “meganisme”, verwelkom.
“Solank só ’n meganisme ons na ’n aanvaarbare oplossing lei, sal ek dit nie in beginsel verwerp nie.”
Hy het Mulder aangemoedig om homself in die skoene te sit van iemand wat glo Pretoria moet Tshwane word.
“Nasiebou is ’n gemeenskaplike taak en ’n mate van gee en neem kan nie vermy word nie.
“Die objektiewe realiteit is dat daar baie pyn uit die verlede kom . . . Om hierdie saak op te los deur tot die dood te veg, gaan nie maak dat jy ander mense se bedenkinge verstaan nie. Dit gaan nie help om vanuit die rasse- en etniese-loopgraaf te baklei nie.”
Page generated in 0.34655 seconds with 12 queries